આ કંપનીમાં કામ કરતી મહિલાઓ કંપનીની વર્કર નહીં, પરંતુ અજંતા પરિવારની દીકરી છે, એ જ પ્રકારનું વર્તન કંપની દ્વારા કરવામાં આવે છે. કોઈ કારણોસર કંપની છોડી ગયેલી મહિલાને કોઈ કામે મદદ જોઈતી હોય તો પણ કંપની મદદ કરે છે. જયારે કોઈ મહિલા કર્મચારીના લગ્ન હોય ત્યારે રૂપિયા 11,000નો ચાંદલો પણ કંપનીના નામે કરવામાં આવે છે, જેથી દીકરીના માતા-પિતાને આર્થિક મદદ પણ થઇ જાય. કચ્છના પ્લાન્ટ નજીક, મહિલાઓ માટે કંપનીએ હોસ્ટેલની સુવિધા પણ ઉભી કરી છે. અજંતામાં કામ કરતા દરેક કર્મચારીઓના પરિવારનો મેડિકલ ખર્ચ કંપની ચૂકવે છે.